फतेहगढ़ के रहने वाले किसान पवन की गिनती क्षेत्र में प्रगतिशील किसान के रूप में होती है। मध्यप्रदेश राज्य जैविक प्रमाणीकरण संस्था, भोपाल में उनका पंजीयन है। यह संस्था वर्ष में एक बार इनके खेत का निरीक्षण करने आती है और खेत के सारे सेम्पल लेकर उसकी जाँच एवं परीक्षण भी करती है। पवन अपने खेत से निकले घास-फूस और कचरे से नाडेप खाद बनाते हैं। इनकी जैविक खेती देखने क्षेत्र के आसपास के किसान उनके खेत में पहुँचते रहते हैं। पवन इन किसानों को रासायनिक खाद वाली खेती के बदले जैविक खेती अपनाने की समझाइश देते हैं। वे यह भी बताते हैं कि जैविक खेती से कृषि की लागत को घटाकर खेती को लाभ का धँधा बनाया जा सकता है।